Въпросник за родители

Мили родители, това са някои въпроси, върху които си струва да се замислим в днешното богато на нови технологии време. Ефектът на тези технологии върху психиката на децата ни тепърва ще бъде проучван. Нека докато учените правят своите изследвания, ние като родители да се погрижим децата ни да бъдат максимално защитени. С тази цел ви предлагаме кратък въпросник за размисъл.

* Прекарва ли детето ви повече време в интернет, отколкото сте планирали първоначално?
* Става ли тревожно, когато ограничавате времето му, прекарано в интернет?
* Оплакват ли се учители, приятели или членове на семейството ви, че детето прекарва много време в интернет?
* Проблем ли е за детето ви да остане без интернет няколко дни?
* Успехът му в училище понижава ли се заради времето прекарано в интернет?
* Контролирате ли достатъчно зоните в интернет мрежата, които детето ви посещава?
* Трудно ли ви е да контролирате дейността на детето в интернет?
* Правили ли сте безуспешни опити да съкратите ползването на интернет?
* Лишава ли се детето от спорт или други интересни за него дейности заради интернет?
* Страда ли детето ви от недоспиване или влошено качество на съня заради времето прекарано в интернет?
* Отразява ли се общуването на детето в социалните мрежи негативно върху реалното общуване с вас и връстниците му?
* Забравя ли детето ви понякога да се храни, защото е заето с игра в мрежа или с общуване в социалните мрежи?
* Познавате ли хората, с които детето ви е приятел във Фейсбук или подобна социална мрежа?
* Смятате ли, че детето ви се сприятелява с хора в мрежата, които реално не познава?
* Има ли сред приятелите му хора, които не са на близка или на неговата възраст, и вие не познавате?
* Споделя ли детето ви с вас какво прави в интернет и с кого общува?
* Вие самите смятате ли, че прекарвате твърде много време в интернет, без това да е свързано с работата ви?
* Считате ли, че това време може да бъде оползотворено по по-добър начин?
* Смятате ли, че е възможно децата ви просто да подражават на родителите си?
* Мислите ли, че децата се занимават с интернет просто защото скучаят?
* Предлагате ли им алтернативни занимания за свободното време?
* Смята ли самото ви дете, че може и да е зависимо от интернет?
* Случвало ли ви се е детето само да ви моли да му вземете телефона, за да не се изкушава да чати?
* Водите ли разговори с детето си какво привлича вниманието му в интернет, какво му харесва и с какво се занимава?

Благодарим Ви за отделеното време!